[{"text_idx": "#000003", "text": "Diweddariad ar Lwybrau Beicio Mynydd:"}, {"text_idx": "#000005", "text": "Mecca beicio mynydd Cyfoeth Naturiol Cymru, mae Coedwig Coed-y-Brenin yn gartref i rwydwaith traciau sengl pob tywydd anhygoel, sy\u2019n cynyddu o ran nifer trwy\u2019r amser, gan gynnwys \u2018Falseteeth\u2019 sy\u2019n ymgorffori\u2019r nodwedd fwyaf yn y goedwig, \u2018The Cavity\u2019. Disgynnwch i mewn a chael eich poeri allan yr ochr arall gyda hynny o steil y medrwch ei ganfod! Bydd y reidio technegol i fyny ac i lawr yn gwneud i chi wenu fel ffw\u0302l, ac mae golygfeydd hynod o Eryri o\u2019ch cwmpas a fydd yn mynd a\u0302\u2019ch gwynt. Mae\u2019r MinoTaur yn ddatblygiad gradd glas sy\u2019n mynd gyda\u2019r reidiau coch a du. Mae\u2019r nodweddion sydd wedi eu haddasu\u2019n arbennig yn golygu mai Parc Coed-y-Brenin yw\u2019r atyniad beicio mynydd mwyaf cynhwysol yn y Deyrnas Unedig."}, {"text_idx": "#000006", "text": "Coed y Brenin oedd y goedwig gyntaf i\u2019w datblygu ar gyfer beicio mynydd a hyd heddiw mae\u2019n cadw ei henw fel prif leoliad y sbort. Mae amrywiaeth o lwybrau sy\u2019n addas i bawb, o deuluoedd a rhai sy\u2019n newydd i\u2019r gamp (Yr Afon) i lwybrau technegol creigiog i arbenigwyr, oll yn llifo allan o\u2019n canolfan ymwelwyr eco hynod. Cymerwch sbec gan ddefnyddio\u2019r daith rithwir ryngweithiol uchod."}, {"text_idx": "#000007", "text": "Mae\u2019r rhwydwaith llwybrau yn cael ei ehangu a\u2019i gwella trwy\u2019r amser. Mae Ardal Sgiliau Y Ffowndri a\u2019r Parc Beics yn ychwanegu amrediad o nodweddion i brofi a datblygu eich reidio. Gwnewch yn siw\u0302r eich bod yn edrych ar y golygfeydd o\u2019ch cwmpas, draw at Gader Idris, dyffrynnoedd rhewlifol, afonydd gwyllt, coedwig eang a\u2019r cwbl yng nghanol Parc Cenedlaethol Eryri."}, {"text_idx": "#000008", "text": "Mae ein meysydd parcio a\u2019n llwybrau ar agor 24/7!"}, {"text_idx": "#000009", "text": "Mae\u2019r ganolfan ymwelwyr bwrpasol yn cynnig diodydd poeth, byrbrydau, prif brydau bwyd, llogi beics a siop sy\u2019n cynnwys popeth y bydd ei angen arnoch. Gwnewch yn siw\u0302r eich bod yn ymweld, rydym yn addo y byddwch eisiau dychwelyd!"}, {"text_idx": "#000014", "text": "Dylech bob amser reidio o fewn eich gallu ac yn unol a\u0302 rheolau\u2019r co\u0302d beicio coedwig."}, {"text_idx": "#000015", "text": "Dilynwch ni ar Facebook a Twitter i gael y newyddion diweddaraf ar y llwybrau a\u2019r ganolfan ymwelwyr."}, {"text_idx": "#000017", "text": "I gael gwybodaeth ar lety a gwybodaeth i ymwelwyr, cysylltwch a\u0302 Chanolfan Groeso Abermaw: Ffo\u0302n 01341 280787"}, {"text_idx": "#000026", "text": "Helpu Telerau ac amodau ar gyfer pinnau cyfleusterau ar fap "}]